અગાઉ જોયું તેમ ચતુર્ભુજ, દ્વિભુજ અને ગોપાલકૃષ્ણ એમ શ્રીકૃષ્ણનાં ત્રણ સ્વરૃપો પુરાણકથાઓમાં આલેખાયેલાં છે. ચતુર્ભુજ સ્વરૃપ શ્રીકૃષ્ણ વૈકુંઠવાસી છે અને દ્વિભુજ શ્રીકૃષ્ણ ગોલોકમાં નિવાસ કરે છે. નારાયણ, વિષ્ણુ અને શ્રીકૃષ્ણ પરબ્રહ્માના અંશરૃપે અવતારી સ્વરૃપો મનાયાં છે. વિષ્ણુની સાથે લક્ષ્મી મુખ્ય ઉપકારક શક્તિ છે. લક્ષ્મીનાં બે સ્વરૃપોમાં એક સ્વરૃપ રાધાનું પણ છે. તેમજ વિષ્ણુની પાંચ ઉપકારક શક્તિઓમાંની એક ઐશ્વર્યની અધિષ્ઠાત્રી શક્તિ રાધા છે. રાધાનાં કાન્તા, અતિકાન્તા, શાન્તા, સુશીલા અને સર્વમંગલ એવાં અન્ય નામો પણ પ્રાપ્ત થાય છે.